Foto: Tribuna.uz Shveytsariyada yoshlar o‘rtasidagi (U20) 2023 yilgi jahon chempionatiga qur’a tashlash marosimi bo‘lib o‘tdi. Qur’adan avval 3-savatchada bo‘lgan O‘zbekiston yoshlar jamoasi mezbon Argentina joy olgan «A» guruhidan o‘rin oldi. Ravshan Haydarov shogirdlari Argentinadan tashqari, Yangi Zelandiya va Gvatemala bilan bahs yuritadi. Yoshlar o‘rtasidagi JCh-2023 qur’asi: Ma’lumot uchun, ushbu turnir siyosiy sabablar tufayli Indoneziyadan Argentinaga ko‘chirilgandi. O‘zbekiston jamoasi bilan bir guruhdan joy olgan Argentina saralashdan o‘ta olmagandi, endi mezbon sifatida turnirda qatnashadi. O‘yinlar 20 maydan 11 iyunga qadar o‘tkaziladi.